open-index/open-wikipedia-markdown huggingface dataset:
Ντόμπριτσα Τσόσιτς

Ο **Ντόμπριτσα Τσόσιτς** (*Добрица Ћосић*, 29 Δεκεμβρίου 1921 - 18 Μαΐου 2014) ήταν εξέχων Σέρβος συγγραφέας, ένας από τους πιο δημοφιλείς της Σερβίας και της Γιουγκοσλαβίας, Πρόεδρος της Ομοσπονδίας της Γιουγκοσλαβίας την περίοδο 1992-1993.

## Βιογραφικό
Γεννήθηκε το 1921 στο χωριό Βέλικα Ντρένοβα στην Κεντρική Σερβία. Το 1939 έγινε μέλος της Κομμουνιστικής Νεολαίας Γιουγκοσλαβίας. Όταν ξέσπασε ο Β΄ Παγκόσμιος Πόλεμος ο Τσόσιτς πέρασε στην Αντίσταση ως μέλος των Παρτιζάνων. Μετά την Απελευθέρωση εξελίχθηκε σε σημαίνον στέλεχος της Ένωσης Γιουγκοσλάβων Κομμουνιστών. Διύθυνε μια σειρά λογοτεχνικών περιοδικών. Στη δεκαετία του '50 ο Τσόσιτς επισκέφθηκε το νησί Γκόλι Ότοκ τόπο εξορίας των αντιπάλων του  Γιόσιπ Μπροζ Τίτο κυρίως των οπαδών της Κομινφόρμ. Στόχος του ήταν να αντιληφθεί το Σταλινισμό.

Στα τέλη της δεκαετίας του '60 ο Τσόσιτς ήρθε σε ρήξη με το καθεστώς, με αφορμή την πολιτική που ακολουθούσε αυτό ως προς τις εθνότητες. Κυριότερος λόγος στάθηκε η παροχή αυτονομίας στο Κόσοβο και τη Βοϊβοντίνα, μέτρο με το οποίο ο Τσόσιτς διαφώνησε σφόδρα. Έπειτα πέρασε στην ανομοιογενή δημοκρατική αντιπολίτευση στην οποία επίσης συμμετείχαν η Ανθρωπιστική Μαρξιστική Σχολή Πράξις και άλλοι δημοκρατικοί διανοούμενοι όπως ο Μίλοβαν Τζίλας. Το 1984 ιδρύει την Επιτροπή για την Υπεράσπιση της Ελευθερίας της Σκέψης και του Λόγου. Το 1986, ως μέλος της Σερβικής Ακαδημίας Επιστημών παίρνει την πρωτοβουλία για τη συγγραφή ενός Μνημονίου πάνω στα τρέχοντα προβλήματα της Γιουγκοσλαβίας. Παρά το γεγονός ότι ο ίδιος δεν συμμετείχε στη συγγραφή του κειμένου, υπήρξε ο εμπνευστής του. Το κείμενο αυτό θεωρήθηκε έναυσμα μιας σερβικής πατριωτικής πολιτικής από τη μία, αλλά και από την άλλη μια προκλητική επανεμφάνιση του Σερβικού εθνικισμού. Κατά τα τέλη της αυτής της δεκαετίας γίνεται υποστηρικτής του Σλόμπονταν Μιλόσεβιτς και πείθει τον Ράντοβαν Κάρατζιτς να λάβει ενεργό μέρος στην πολιτική. Το 1991 υποστήριξε τις Σερβικές δυνάμεις του Ράτκο Μλάντιτς στη Βοσνία.

Μετά τη διάλυση της Ενιαίας Γιουγκοσλαβίας και την ίδρυση της Ομοσπονδιακής Γιουγκοσλαβίας ο Τσόσιτς εκλέγεται Πρόεδρός της το 1992 αλλά απομακρύνεται το 1993 εξαιτίας της σύγκρουσής του με τον Μιλόσεβιτς. Έκτοτε, ο Τσόσιτς θα αποτελέσει έναν από τους πιο σκληρούς επικριτές και αντιπάλους του, παρά την αρχική υποστήριξη του σε αυτόν. Το 2000 προσχώρησε στο αντιπολιτευτικό κίνημα Otpor (Αντίσταση).

Ο Ντόμπριτσα Τσόσιτς συχνά αποκαλείται εθνάρχης ή πνευματικός πατέρας της Εθνικής Αναγέννησης της Σερβίας από τους υποστηρικτές του.
Ως το τέλος της ζωής του ήταν υποστηρικτής του Σερβοβοσνιακού Στρατού και του Σερβοβόσνιου στρατιωτικού ηγέτη Ράτκο Μλάντιτς.

Απεβίωσε το Μάιο του 2014.

Στην Ελλάδα έχει μεταφραστεί το βιβλίο του *Η εποχή της εξουσίας*.

## Παραπομπές


## Άλλες πηγές

*Με αντοχή στις δοκιμασίες στα ογδόντα ένα του
*Στο Βελιγράδι με τους Μίλοραντ Πάβιτς και Ράσα Λιβάδα 

Κατηγορία:Σέρβοι λογοτέχνες
Κατηγορία:Γιουγκοσλάβοι συγγραφείς
Κατηγορία:Σέρβοι πολιτικοί της Γιουγκοσλαβίας
Κατηγορία:Παρτιζάνοι
Κατηγορία:Πρόεδροι της Γιουγκοσλαβίας
Νισάν

Η λέξη **Νισάν** μπορεί να αναφέρεται :

* Στην ιαπωνική αυτοκινητοβιομηχανία Nissan.
* Στον μήνα Νισάν (μήνα) του Εβραϊκού ημερολογίου.
Κάθι Φρίμαν

Η **Κάθι Φρίμαν** (*Catherine Astrid Salome "Cathy" Freeman*, 16 Φεβρουαρίου 1973) είναι Αυστραλή, Αβοριγίνας, πρώην αθλήτρια του στίβου, κυρίως στο δρόμο των 400 μ. αλλά και στα 100 και 200μ. και στη σκυταλοδρομίες 4x100 και 4x400.

Ήταν χρυσή ολυμπιονίκης στα 400 μέτρα στους Ολυμπιακούς Αγώνες στο Σίδνεϋ, στην τελετή έναρξης των οποίων άναψε την ολυμπιακή φλόγα στο στάδιο. Υπήρξε δύο φορές παγκόσμια πρωταθλήτρια στα 400 μέτρα (το 1997 και το 1999) ενώ έχει κερδίσει και τέσσερα χρυσά μετάλλια στους Αγώνες της Κοινοπολιτείας στα 200 και στα 400 μέτρα και στις σκυταλοδρομίες 4Χ100 και 4Χ400.

## Βιογραφία
Η Κάθι Φρίμαν γεννήθηκε στις 16 Φεβρουαρίου του 1973 στο Κουίνσλαντ της Αυστραλίας. Ξεκίνησε να ασχολείται με τον στίβο από μικρή ηλικία. Η πρώτη της συμμετοχή σε μεγάλους αγώνες ήταν σε ηλικία μόλις 17 χρονών, στους Αγώνες της Κοινοπολιτείας στο Ώκλαντ, της Νέας Ζηλανδίας, το 1990, όταν έτρεξε με την ομάδα της σκυταλοδρομίας 4x100 της Αυστραλίας, που κέρδισε το χρυσό μετάλλιο. Την ίδια χρονιά στο Παγκόσμιο Πρωτάθλημα Νέων στο Πλόβντιβ, στη Βουλγαρία, έφτασε στα ημιτελικά των 100μ. και τερμάτισε πέμπτη στον τελικό των 400μ. Δύο χρόνια μετά, στο Παγκόσμιο Πρωτάθλημα Νέων στη Σεούλ, κέρδισε το ασημένιο μετάλλιο στα 200μ. 

Στους Αγώνες της Κοινοπολιτείας το 1994 στον Καναδά η Φρήμαν κέρδισε το χρυσό μετάλλιο στα 200μ και στα 400μ και το ασημένιο μετάλλιο με την εθνική ομάδα της χώρας της στη σκυταλοδρομία 4x100. Συμμετείχε επίσης στην ομάδα 4x400 που κέρδισε το χρυσό μετάλλιο στη συνέχεια όμως ακυρώθηκε. 

Το 1995 στο Παγκόσμιο Πρωτάθλημα Ανοιχτού Στίβου στο Γκέτεμποργκ στη Σουηδία κέρδισε το χάλκινο μετάλλιο με την ομάδα σκυταλοδρομίας 4x400. 

Το 1996 ήταν αργυρή ολυμπιονίκης στα 400μ στους Ολυμπιακούς Αγώνες της Ατλάντα και την επόμενη χρονιά παγκόσμια πρωταθλήτρια στο Παγκόσμιο Πρωτάθλημα Ανοιχτού Στίβου στην Αθήνα στα 400μ. με χρόνο 49 δευτ. και 77 εκ. Το 1998 έμεινε εκτός του στίβου λόγω ενός τραυματισμού και επέστρεψε στους αγώνες το 1999 κερδίζοντας το χρυσό μετάλλιο στα 400μ. στο Παγκόσμιο Πρωτάθλημα Ανοιχτού Στίβου στη Σεβίλλη. Επίσης το 1999 στο ίδιο άθλημα ήταν δεύτερη στο Παγκόσμιο Πρωτάθλημα Κλειστού Στίβου που διεξήχθη στο Μαεμπάσι της Ιαπωνίας. 

Στους Ολυμπιακούς Αγώνες του Σίδνευ ήταν πρώτη στα 400μ. με χρόνο 49δευτ. και 13 εκ. και έκτη στα 200μ.

Το 2002 κέρδισε την πρώτη θέση στη σκυταλοδρομία 4x400 στους Αγώνες της Κοινοπολιτείας στο Μάντσεστερ.

## Παραπομπές


## Εξωτερικοί σύνδεσμοι

* http://iaaf.org/athletes/biographies/country=AUS/athcode=63105/index.html 

Κατηγορία:Αυστραλοί αθλητές του στίβου
Κατηγορία:Αυστραλοί Ολυμπιονίκες
Κατηγορία:Δρομείς ταχύτητας
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Μέλη Ολυμπιακού Τάγματος
MG (αποσαφήνιση)

Η συντομογραφία λατινικών χαρακτήρων **MG** ή **Mg** ή **mg** ή **mG** (στην αγγλική γλώσσα προφέρεται εμ-τζι) ή **μg** μπορεί να αναφέρεται :

* Στο Μαγνήσιο, χημικό στοιχείο  ως **Mg**.

## Γεωγραφικοί προσδιορισμοί
* Στη Μαδαγασκάρη, χώρα της Αφρικής, κατά ISO 3166-1.
** Στον .mg top-level domain κωδικό για τη Μαδαγασκάρη στο Διαδίκτυο.

## Μονάδες μέτρησης
* Στο μg ή μcg (microgram), μονάδα μέτρησης μάζας , υποδιαίρεση που ισοδυναμεί με 10-6 γραμμάρια.
* Στο mg (**m**illi **g**ram), μονάδα μέτρησης μάζας , υποδιαίρεση που ισοδυναμεί με 10-3 γραμμάρια.
* Στο Mg (**M**ega **g**ram), μονάδα μέτρησης μάζας που ισοδυναμεί με 106 γραμμάρια.
* Στο mG (**m**illi**G**auss), μονάδα μέτρησης μαγνητικού πεδίου, που ισοδυναμεί με 1.0 × 10−7 tesla.
* Στο MG (**M**ega**G**auss), μονάδα μέτρησης μαγνητικού πεδίου, που ισοδυναμεί με 1.0 × 102 tesla.

## Άλλες χρήσεις
* Στην MG (αυτοκινητοβιομηχανία) βρετανική αυτοκινητοβιομηχανία.
1303 Λουτέρα

Η **Λουτέρα (Luthera)** είναι ένας μεγάλος αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,346. Ανακαλύφθηκε το 1928 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Γερμανού αστρονόμου Καρλ Τέοντορ Ρόμπερτ Λούτερ.

## Φυσικά χαρακτηριστικά
Η μέση διάμετρος της Λουτέρας εκτιμάται σε 85,45 ± 2,1 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0608 ± 0,003. Η Λουτέρα περιστρέφεται γύρω από τον εαυτό της μία φορά κάθε 5 ώρες και 53 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λουτερα
Κριστίν Αρόν

Η **Κριστίν Αρόν** (*Christine Arron*, 13 Σεπτεμβρίου 1973) είναι Γαλλίδα αθλήτρια του στίβου. Είναι η κάτοχος του ρεκόρ Ευρώπης στα 100 μέτρα με χρόνο 10.73 εκατοστά (2011). Έχει τον τέταρτο πιο γρήγορο χρόνο όλων των εποχών στο αγώνισμα.

## Βιογραφικό
Γεννήθηκε στις 13 Σεπτεμβρίου 1973, στο Les Abymes, στη Γουαδελούπη και προέρχεται από εύπορη οικογένεια. Στην μητροπολιτική Γαλλία εγκαταστάθηκε το 1992. Πρώτος της προπονητής ήταν ο Φερνάντ Ουρτμπίζ, που υπήρξε προπονητής και του παγκόσμιου πρωταθλητή στα 400 μ. με εμπόδια Στεφάν Ντιαγκανά.
 
Στα 100μ ήταν πρωταθλήτρια Ευρώπης το 1998 κερδίζοντας το χρυσό μετάλλιο στο Πανευρωπαϊκό Πρωτάθλημα Ανοιχτού Στίβου στη Βουδαπέστη (κάνοντας πανευρωπαϊκό ρεκόρ με 10.73) και τρίτη το 2005 στο Παγκόσμιο Πρωτάθλημα Ανοιχτού Στίβου στο Ελσίνκι.

Στα 200μ κέρδισε το χρυσό μετάλλιο στους Μεσογειακούς Αγώνες στο Μπάρι το 1997 και το χάλκινο μετάλλιο στο Παγκόσμιο Πρωτάθλημα Ανοιχτού Στίβου το 2005 στο Ελσίνκι.

Στη σκυταλοδρομία 4x100 ήταν πρωταθλήτρια Ευρώπης μαζί με τις Katia Benth, Frédérique Bangué και Sylviane Félix στο Πανευρωπαϊκό Πρωτάθλημα Ανοιχτού Στίβου στη Βουδαπέστη το 1998 και παγκόσμια πρωταθλήτρια μαζί με τις Patricia Girard-Léno, Muriel Hurtis και Sylviane Félix στο Παγκόσμιο Πρωτάθλημα Ανοιχτού Στίβου στο Παρίσι το 2003. Επίσης στο ίδιο αγώνισμα κέρδισε το χρυσό στους Μεσογειακούς Αγώνες στο Μπάρι της Ιταλίας το 1997, το ασημένιο μετάλλιο το 1999 στο Παγκόσμιο Πρωτάθλημα Ανοιχτού Στίβου στη Σεβίλλη, το ασημένιο μετάλλιο στο Πανευρωπαϊκό Πρωτάθλημα στη Βαρκελώνη το 2010 και το χάλκινο μετάλλιο στο Παγκόσμιο Πρωτάθλημα Ανοιχτού Στίβου στην Αθήνα το 1997 και στους Ολυμπιακούς Αγώνες του 2004. 

Το 1998 ψηφίστηκε κορυφαία αθλήτρια της Ευρώπης. 

## Παραπομπές


## Εξωτερικοί σύνδεσμοι
* 
* http://iaaf.org/athletes/biographies/letter=0/athcode=70454/index.html

 
Κατηγορία:Γάλλοι αθλητές του στίβου
Κατηγορία:Γάλλοι Ολυμπιονίκες
Κατηγορία:Γουαδελούπη
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Βίσλα Κρακοβίας (ποδόσφαιρο)

Η **Βίσλα Κρακοβίας** (πολωνικά: *Wisła Kraków*, ) είναι ποδοσφαιρικός σύλλογος με έδρα την Κρακοβία στην Πολωνία. Η Βίσλα αγωνίζεται στην Εκστρακλάσα, το πρώτο επίπεδου του πολωνικού επαγγελματικού ποδοσφαίρου. Πολωνίας. Ως τμήμα του αθλητικού σωματείου Βίσλα Κρακοβίας, είναι ένας από τους παλαιότερους και πιο πετυχημένους πολωνικούς συλλόγους. Κατατάσσεται τρίτη στον αριθμό των κερδισμένων πρωταθλημάτων (13), πίσω από την Γκόρνικ Ζάμπρζε και τη Ρουχ Χόρζοβ που έχουν από 14. 

## Ιστορία
Η Βίσλα ιδρύθηκε το 1906, όταν δύο ερασιτεχνικές ομάδες της Κρακοβίας συγχωνεύτηκαν δημιουργώντας την TS Wisła (πολ. Towarzystwo Sportowe Wisła), καθιστώντας την το δεύτερο παλαιότερο κλαμπ στην Πολωνία. Το έμβλημα του συλλόγου είναι ένα λευκό αστέρι σε κόκκινο φόντο που διασχίζεται από μια μπλε κορδέλα. Συμβολίζει τη συγχώνευση των δύο ομάδων: η μία ονομαζόταν οι Κόκκινοι και η άλλη ομάδα ονομαζόταν οι Μπλε. 
Η Βίσλα Κρακοβίας είναι μια από τις πιο επιτυχημένες ομάδες ποδοσφαίρου στην Πολωνία τα τελευταία χρόνια, κερδίζοντας 8 Πολωνικά πρωταθλήματα από το 1999. Μαζί με τους τίτλους πρωταθλήματος η Βίσλα  κέρδισε επίσης 4 φορές το πολωνικό κύπελλο. Το 1978-79 η Βίσλα έμφασε μέχρι τα προημιτελικά του UEFA Champions League και κέρδισε το Κύπελλο Ιντερτότο το 1969, το 1970 και το 1973. Η ομάδα είχε τότε προπονητή τον ολλανδό Robert Maaskant.

## Τίτλοι
* **14 [[Εκστρακλάσα|Πρωταθλήματα Πολωνίας]]**: 1927, 1928, 1949, 1950, 1951, 1978, 1999, 2001, 2003, 2004, 2005, 2008, 2009, 2011
* **5  [[Κύπελλο Πολωνίας (ποδόσφαιρο ανδρών)|Κύπελλα Πολωνίας]]**: 1926, 1967, 2002, 2003, 2024
* **1 Ασπίδα Πολωνίας**: 2001
* **3 [[Κύπελλο Ιντερτότο ΟΥΕΦΑ|Κύπελλα Ιντερτότο]]**: 1969, 1970, 1973

## Τρέχουσα σύνθεση

* Τρέχουσα σύνθεση (2017)

## Διακεκριμένοι ποδοσφαιριστές
(αλφαβητική σειρά)

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Βίσλα Κρακοβίας (90minut.pl)
* RSSSF, κατάλογος πρωταθλημάτων Πολωνίας
* Σύνδεσμος οπαδών Βίσλα
* Ιστορία της Βίσλα

Κατηγορία:Αθλητικοί σύλλογοι Πολωνίας
Κατηγορία:Ιδρύσεις αθλητικών συλλόγων το 1906
Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1906
Πέτρος Νικολάκος

Ο **Πέτρος Νικολάκος** υπήρξε Έλληνας αγωνιστής της Ελληνικής Επανάστασης του 1821-1829.

## Βιογραφικά στοιχεία
Μέλη της οικογένειας Νικολάκου με καταγωγή από την Μάνη, έλαβαν μέρος στην Ελληνική Επανάσταση. Ο Πέτρος Νικολάκος αγωνίσθηκε κατά των Οθωμανών κατακτητών σε πολλές μάχες που έλαβαν χώρα στην Μάνη καθώς και στην τριήμερη Μάχη του Πολυάραβου. Για τον αγώνα του για την εθνική ανεξαρτησία, του απονεμήθηκε Αριστείο το οποίο υπογράφει ο Ιωάννης Μαυρομιχάλης το έτος 1840. 

## Παραπομπές


Κατηγορία:Αγωνιστές του 1821
Μακάμπι Χάιφα (ποδόσφαιρο ανδρών)

Η **Μακάμπι Χάιφα** (εβραϊκά: *מועדון הכדורגל מכבי חיפה*, αγγλικά: *Maccabi Haifa Football Club*) είναι ισραηλινή ποδοσφαιρική ομάδα που εδρεύει στην πόλη Χάιφα του Ισραήλ. Ιδρύθηκε το 1913 και αποτελεί τμήμα του αθλητικού σωματείου Μακάμπι Χάιφα.

## Τίτλοι
### Ομάδα ανδρών
***14 [[πρωτάθλημα ποδοσφαίρου Ισραήλ|Πρωταθλήματα Ισραήλ]]**: 1983–84, 1984–85, 1988–89, 1990–91, 1993–94, 2000–01, 2001–02, 2003–04, 2004–05, 2005–06, 2008–09, 2010–11, 2020–21, 2021–22
***6 [[Κύπελλο ποδοσφαίρου Ισραήλ|Κύπελλα Ισραήλ]]**: 1961–62, 1990–91, 1992–93, 1994–95, 1997–98, 2015–16
***4 [[Λιγκ Καπ ποδοσφαίρου Ισραήλ|Λιγκ Καπ]]**: 1994, 2002–03, 2005–06, 2007–08
***3 [[Σούπερ Καπ ποδοσφαίρου Ισραήλ|Σούπερ Καπ]]**: 1962, 1985, 1989

***4 [[πρωτάθλημα ποδοσφαίρου Β' Κατηγορίας του Ισραήλ|Πρωταθλήματα Β' Κατηγορίας]]**: 1944–45, 1946–47, 1965–66, 1974–75

#### Ομάδα νέων
* **[[Σουκότ Καπ]] (1)**: 1958
* **[[Λίλιαν Καπ]] (1)**: 1984
* **[[Μιλκ Καπ]] (1)**: 2004
* **[[Ίνζελ Καπ]] (1)**: 2016

## Παραπομπές


## Εξωτερικοί σύνδεσμοι

*Επίσημη Ιστοσελίδα
*Χρυσή βίβλος των πρωταθλημάτων Ισραήλ

Κατηγορία:Ποδοσφαιρικές ομάδες Ισραήλ
Κατηγορία:Χάιφα
Κατηγορία:Ιδρύσεις αθλητικών συλλόγων το 1913
Κατηγορία:Ιδρύσεις ποδοσφαιρικών ομάδων το 1913
Κατηγορία:Μακάμπι Χάιφα
Γκάγκρα ΦΚ

Η **Γκάργκα**  είναι  ποδοσφαιρικός σύλλογος της Γεωργίας. Ιδρύθηκε το 2004.

## Ιστορία
Το 2004 -η χρονιά ίδρυσης της Γκάργκα- αγωνίστηκε στη Regionuli Liga (τρίτη κατηγορία) και πήρε την άνοδο για την Pirveli Liga (δεύτερη κατηγορία). Τις περιόδους 2005-06 και 2006-07 κέρδισαν τη συμμετοχή τους στα play-off, αλλά απέτυχαν να προαχθούν στην πρώτη κατηγορία, σε αντίθεση με την περίοδο 2007-08 όπου τα κατάφεραν. Την περίοδο 2008-09 αγωνίστηκαν στην πρώτη κατηγορία, αλλά στο τέλος διαβαθμίστηκαν. Την περίοδο 2010-11 κέρδισε το Κύπελλο Γεωργίας, κερδίζoντας την με FC Torpedo Kutaisi 1-0 στην παράταση.

## Ευρωπαϊκές συμμετοχές
Η Γκάργκα αγωνίστηκε μία φορά στο Europa League, αντιμετωπίζοντας την Ανόρθωση. Έχασε με 0-3 στην Κύπρο και κέρδισε 2-0 εντός έδρας με αποτέλεσμα να αποκλειστεί   .

## Τίτλοι
* **Κύπελλο Γεωργίας** (1): 2011

## Παραπομπές


## Εξωτερικοί σύνδεσμοι

*Επίσημη Ιστοσελίδα
*Προφίλ στο uefa.com

Γκάργκα Τιφλίδας
Γκάργκα
Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 2004
Υγρασία

Η **υγρασία** είναι η παρουσία ενός υγρού, κυρίως νερού, συχνά σε ίχνη. Λέγεται και *ποσοστό υγρασίας* (%). Μικρές ποσότητες νερού μπορούν να βρεθούν, παραδείγματος χάριν, στην (υγρασία της ατμόσφαιρας) του αέρα, στις τροφές και σε ατμούς σε εμπορικά προϊόντα. Λανθασμένα *υγρασία* επίσης αναφέρεται στην ποσότητα των υδρατμών που είναι παρούσα στον αέρα, αυτό ονομάζεται *σχετική υγρασία* του αέρα (RH, relative humidity).

## Έλεγχος υγρασίας σε προϊόντα
Ο έλεγχος της υγρασίας σε προϊόντα μπορεί να είναι ζωτικό τμήμα της διεργασίας του προϊόντος. Υπάρχει μια σημαντική ποσότητα υγρασίας σε αυτό που φαίνεται να είναι ξηρή ουσία. Από προϊόντα δημητριακών όπως νιφάδες καλαμποκιού μέχρι σκόνες πλυσίματος, η υγρασία μπορεί να παίξει έναν σημαντικό ρόλο στην τελική ποιότητα του προϊόντος. Υπάρχουν δύο κύριες πλευρές ενδιαφέροντος στον έλεγχο υγρασίας των προϊόντων: να επιτρέπεται πολλή ή λίγη υγρασία. Παραδείγματος χάριν, η προσθήκη κάποιου νερού σε δημητριακά νιφάδων καλαμποκιού, που πουλιούνται με το βάρος, μειώνει το κόστος και αποτρέπει την αίσθηση της υπερβολικής ξηρότητας, αλλά προσθέτοντας πολύ νερό μπορεί να επηρεάσει το κριτσάνισμα των δημητριακών και τη φρεσκάδα, επειδή η περιεκτικότητα σε νερό συνεισφέρει στη βακτηριακή ανάπτυξη. Η περιεκτικότητα σε νερό κάποιων τροφίμων χρησιμοποιείται επίσης για τη μείωση του αριθμού των θερμίδων.

Η υγρασία έχει διαφορετικές συνέπειες σε διαφορετικά προϊόντα, επηρεάζοντας την τελική ποιότητα του προϊόντος. Συσσωματώματα ξύλου, για παράδειγμα, κατασκευάζονται παίρνοντας υπολείμματα ξύλου και αλέθοντας τα ώστε να δημιουργηθούν συμπαγείς σβόλοι, που πουλιούνται ως καύσιμο. Χρειάζεται να έχουν μια σχετικά χαμηλή περιεκτικότητα σε νερό για αποτελεσματική καύση. Όση περισσότερη υγρασία επιτρέπεται στον σβόλο, τόσος περισσότερος καπνός θα απελευθερωθεί κατά την καύση του.

Η ανάγκη μέτρησης της περιεκτικότητας σε νερό των προϊόντων έχει δημιουργήσει ένα νέο πεδίο της επιστήμης την υδρομετρία. Υπάρχουν πολλοί τρόποι για να μετρήσετε την υγρασία στα προϊόντα, όπως οι διάφορες μετρήσεις κυμάτων (φωτός και ήχου), ηλεκτρομαγνητικά πεδία, μέθοδοι χωρητικότητας και οι πιο παραδοσιακές τεχνικές ζύγισης και ξήρανσης.

## Δείτε επίσης
* Υγρό
* Μετεωρολογία
* Μικροβιολογία

## Εξωτερικοί σύνδεσμοι

*Tι είναι υγρασία;
*Υγρασία και ανίχνευση 

Κατηγορία:Υδρολογία
Πέρο Άντιτς

Ο **Πέρο Άντιτς** Βουλγαρικά:Перо **Антич**  , αγγλικά: *Pero Antić*) (Σκόπια, 29 Ιουλίου 1982), είναι Γιουγκοσλαβος Σκοπιανος πρώην διεθνής καλαθοσφαιριστής. Αγωνιζόταν ως πάουερ φόργουορντ και σέντερ διαθέτοντας ύψος 2,10 μέτρων.    

## Τίτλοι
Κατά τη διάρκεια της καριέρας του που τελείωσε το 2018, ο Άντιτς κατέκτησε τους παρακάτω τίτλους: 
* 2x Πρωταθλητής Ελλάδος: 2002, 2012
* Κυπελλούχος Σερβίας: 2006
* 2x Πρωταθλητής Βουλγαρίας: 2008, 2010
* Κυπελλούχος Βουλγαρίας: 2008
* Κυπελλούχος Ρωσίας: 2011
* 3x Ευρωλίγκα: 2012, 2013, 2017
* 2x Πρωταθλητής Τουρκίας: 2016, 2017
* Κυπελλούχος Τουρκίας: 2016
*Πρωταθλητής Σερβίας: 2018

## Διακρίσεις
Τον Μάιο του 2011 αναδείχτηκε MVP του Ρωσικού κυπέλλου. Το Δεκέμβριο του 2011 αναδείχθηκε κορυφαίος αθλητής της χρονιάς στα Σκόπια.

## Εθνική ομάδα
Ο Άντιτς συμμετείχε με την Εθνική Ομάδα Ανδρών των Σκοπίων στο Ευρωμπάσκετ 2009, στο Ευρωμπάσκετ 2011, καθώς και στο Ευρωμπάσκετ 2013 αποτελώντας τον αρχηγό της.

## Προσωπική ζωή
Ο Άντιτς είναι έγγαμος και έχει δύο γιους.

## Παραπομπές


## Εξωτερικοί σύνδεσμοι
* 
*  Pero Antić, στατιστικά και συμμετοχές στον επίσημο ιστότοπο της FIBA Europe.
*  «Antić leads by example», συνέντευξη στον επίσημο ιστότοπο της FIBA Europe. (Video)

Κατηγορία:Καλαθοσφαιριστές από τη Βόρεια Μακεδονία
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Ακαντέμικ Σόφιας
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Πρωταθλήματος Σερβίας
Futurama: Bender's Game

To ***Futurama: Bender's Game*** είναι η τρίτη από τις τέσσερις ταινίες της σειράς κινουμένων σχεδίων *[[Futurama]]*, οι οποίες αποτελούν τον 5ο κύκλο της σειράς. Η ταινία κυκλοφόρησε μόνο σε DVD στις 4 Νοεμβρίου 2008 σε DVD και Blu-ray. 

Ο τίτλος της ταινίας αποτελεί λογοπαίγνιο με αυτόν του βιβλίου *[[Ender's Game]]* του Όρσον Σκοτ Καρντ. Παρ' όλα αυτά, η πλοκή της ταινίας δεν παρουσιάζει κοινά σημεία με το περιεχόμενο του βιβλίου. Στοιχεία από το βιβλίο *[[Ο Άρχοντας των Δαχτυλιδιών]]* του Τζ. Ρ. Ρ. Τόλκιν και της σειράς ταινιών επιστημονικής φαντασίας *[[Ο Πόλεμος των Άστρων]]* του Τζορτζ Λούκας σατηρίζονται  κατά τη διάρκεια της ταινίας.

## Πλοκή
Λόγω έλλειψης μαύρης ύλης, οι τιμές των καυσίμων στη Γη έχουν ανέβει. Το πλήρωμα της *Πλάνετ Εξπρές* καλείται να ξεσκεπάσει την Μαμά, η οποία με σκοπό να αποκτήσει το μονοπώλιο στην αγορά έχει κρύψει όλα τα αποθέματα μαύρης ύλης.

## Ηθοποιοί

## Παραπομπές


Κατηγορία:Ταινίες του 2008
Κατηγορία:Αμερικανικές ταινίες της δεκαετίας 2000
Κατηγορία:Αγγλόφωνες ταινίες
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Κωμικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων του 2008
Άκρα Μεσοποταμίας

Η **Άκρα** ήταν αρχαία πόλη της Μεσοποταμίας.

Βρισκόταν στην επαρχία της Μεσηνής και κοντά στις όχθες του ποταμού Τίγρη. Την πόλη αναφέρει ο Κλαύδιος Πτολεμαίος ως **Άγρα** στην γεωγραφική υφήγησή του, ο Στέφανος ο Βυζάντιος καθώς και ο Αρριανός στα *Παρθικά* (16ο βιβλίο). 

Η πόλη ίσως να ιδρύθηκε από τους διαδόχους του Μεγάλου Αλεξάνδρου ως οχυρή ακρόπολη (στα αρχαία ελληνικά *άκρα*), αν και ο Γερμανός ιστορικός μελετητής Kiepert υποστήριζε ότι η πόλη είχε σημιτικό όνομα που θα εξελληνίστηκε στους αλεξανδρινούς χρόνους. Η Άκρα καταλήφθηκε από τις ρωμαϊκές λεγεώνες του Τραϊανού το 115/6 μ.Χ. 

Άγνωστη η σημερινή της τοποθεσία, αλλά σίγουρα θα βρισκόταν στο σημερινό Ιράκ.

## Παραπομπές

 
## Πηγές
* Στεφάνου Βυζαντίου *εθνικά*.
* Johann Gustav Droysen Ιστορία των επιγόνων του Μεγάλου Αλεξάνδρου, εκδ. Ελεύθερη σκέψις.
*  Parthian City Index

Ακρα
Neighboorhoods (άλμπουμ των Blink-182)

Το *Neighboorhoods* είναι το 6ο άλμπουμ του αμερικάνικου ποπ πανκ συγκροτήματος Blink-182 που κυκλοφόρισε στις 27 Σεπτεμβρίου του 2011 από τις *Geffen Records*. Είναι το πρώτο άλμπουμ του συγκροτήματος στα τελευταία 8 χρόνια και το πρώτο μετά την επανασύνδεση του συγκροτήματος το 2009. Το πρώτο single του άλμπουμ είναι το *Up All Night* οπου και κυκλοφόρισε στις 14 Ιουλίου του 2011 ενω το δεύτερο single είναι το *After Midnight* που κυκλοφόρισε στις 6 Σεπτεμβρίου της ίδιας χρονιάς.

## Κριτικές και αποδοχή από τον κόσμο

Οι εντυπώσεις για το άλμπουμ ήταν αρκετά θετικές από πολλές από τις κριτικές από διάφορα περιοδικά ή site στο ίντερνετ, τόνιζαν ότι αν και ο ήχος του συγκροτήματος είναι πολύ πιο σκοτεινός και διαφορετικός από τις προηγούμενες δουλειές τους, ήταν ένας πολύ αξιόλογος δίσκος. Την ίδια καλή ανταπόκριση είχε και το αλμπουμ στους θαυμαστές του συγκροτήματος, αφου μέσα στην πρώτη εβδομάδα κυκλοφορίας του, πωλήθηκαν 151.000 δίσκοι στις ΗΠΑ ενω ο αριθμός έφτασε γύρω στις 300.000 σε όλο τον κόσμο.

## Η πορεία του στα Charts

*Canadian Albums Chart 2η θέση
*Australian Albums Chart 2η θέση
*U.S. Billboard 200 2η θέση
*New Zealand Albums Chart 3η θέση
*German Albums Chart 6η θέση
*UK Albums Chart 6η θέση
*Austrian Albums Chart 7η θέση
*Italian Albums Chart 11η θέση
*Swiss Albums Chart 11η θέση

## Tracklist

Τα τραγούδια όπως εμφανίζονται στο άλμπουμ με την σειρά είναι τα εξής:

* *1.Ghost on the Dancefloor*
* *2.Natives*
* *3.Up All Night*
* *4.After Midnight*
* *5.Snake Charmer*
* *6.Heart's All Gone Interlude*
* *7.Heart's All Gone*
* *8.Wishing Well*
* *9.Kaleidoscope*
* *10.This is Home*
* *11.MH 4.18.11*
* *12.Love is Dangerous*
* *13.Fighting the Gravity*
* *14.Even if She Falls*

Κατηγορία:Δισκογραφία των Blink-182
Κατηγορία:Άλμπουμ του 2011
Εθνική Κατηγορία υδατοσφαίρισης ανδρών 1969

Το **[[πρωτάθλημα Ελλάδας υδατοσφαίρισης ανδρών]]** 1969, ολοκληρώθηκε στις 24 Σεπτεμβρίου 1969, με απόφαση του ΓΓΑ Ασλανίδη (σε συμφωνία διοικήσεων Ολυμπιακού ΣΦΠ και Εθνικού ΟΦΠΦ) χωρίς να
διεξαχθεί τελικός αγώνας μπαράζ (ματαιώθηκε οριστικώς ενώ ήταν να διεξαχθεί στις 24 Σεπτεμβρίου αλλά λόγω του θανάτου του προέδρου του Ολυμπιακού, Κ. Μπουζάκη, με απόφαση των ερυθρόλευκων, επί διημέρου δεν αγωνίζονταν ομάδες του Ολυμπιακού) λόγω της επικείμενης έναρξης προκριματικού ομίλου στο Κύπελλο Πρωταθλητριών (26 Σεπτεμβρίου). Συμπρωταθλητές αναδείχθηκαν ο Ολυμπιακός και ο Εθνικός. Έγινε 1 γύρος στο Ολυμπιακό κολυμβητήριο. Έγινε κλήρωση για το ποια ομάδα θα εκπροσωπήσει την Ελλάδα στο κύπελλο πρωταθλητριών με νικητή τον Ολυμπιακό. Στην κλήρωση παρουσία εκπροσώπου της ΕΚΟΦ, παρέστησαν οι έφοροι των δύο ομάδων (Θεοδωρακάκης από την πλευρά του Ολυμπιακού και Γιουσουρούμ από πλευράς Εθνικού) και οι αρχηγοί των δύο ομάδων (Μαθιουδάκης, Ολυμπιακού και Θυμαράς, Εθνικού). Τον κλήρο τράβηξε ο Μαθιουδάκης.

## Τελική βαθμολογία

## Πίνακας αποτελεσμάτων

### Αποτελέσματα

## Παραπομπές


## Εξωτερικοί σύνδεσμοι
*Αθλητική Ηχώ, Ιστορικό αρχείο 1945-2007

1969
Κατηγορία:Υδατοσφαίριση το 1969
Εθνική Αυστραλίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Αυστραλίας**, γνωστή με το ψευδώνυμο **Οπάλια** (Opals), η οποία συγκεντρώνει τις καλύτερες καλαθοσφαιρίστριες αυστραλέζικης εθνικότητας, αντιπροσωπεύει την Αυστραλία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Αυστραλίας (*Australian Basketball Federation Inc.*).

Σημαντικότερες στιγμές στην πορεία της ομάδας ήταν η κατάκτηση του χρυσού μεταλλίου στο Παγκόσμιο Πρωτάθλημα που διεξήχθη στη Βραζιλία το 2006, καθώς και τεσσάρων μεταλλίων σε Ολυμπιακούς Αγώνες.
## Πορεία σε διεθνείς διοργανώσεις
### Πορεία σε Ολυμπιακούς Αγώνες
:Ακολουθεί η πορεία της ομάδας της Αυστραλίας σε Θερινούς Ολυμπιακούς Αγώνες: 

### Πορεία σε Παγκόσμια Πρωταθλήματα
:Ακολουθεί η πορεία της ομάδας της Αυστραλίας σε Παγκόσμια Πρωταθλήματα: 

### Πορεία σε Πρωταθλήματα Ωκεανίας
:Ακολουθεί η πορεία της ομάδας της Αυστραλίας σε Πρωταθλήματα Ωκεανίας: 

### Πορεία σε Αγώνες της Κοινοπολιτείας
:Ακολουθεί η πορεία της ομάδας της Αυστραλίας σε Αγώνες της Κοινοπολιτείας: 

## Παραπομπές


## Πηγές
* Australia, ιστορικό στον επίσημο ιστότοπο των αρχείων της FIBA. 

## Εξωτερικοί σύνδεσμοι
* Australian Basketball Federation Inc. , επίσημος ιστότοπος. 

Αυστραλια
Κατηγορία:Αθλητισμός στην Αυστραλία
Φλοριάνα

Η **Φλοριάνα** (μαλτέζικα:*Il-Furjana*) είναι πόλης της Μάλτας, η οποία βρίσκεται στα δυτικά της Βαλέτα,της πρωτεύουσας, της οποίας αποτελεί και συνοικία.

## Γεωγραφία
Η πόλη είναι χτισμένη στο δυτικό τμήμα της Χερσονήσου του Ξιμπέρας την οποία μοιράζεται με την Βαλέτα που καταλαμβάνει το ανατολικό τμήμα. Αυτή η χερσόνησος περιστοιχίζεται από δύο φυσικούς όρμους : το Marsamxett Harbour στα βόρεια, και το Grand Harbour στα νότια.

## Μεταφορές
200px|μικρογραφία|Ο Σταθμός Λεωφορείων της Φλοριάνα
Είναι στους πρόποδες των τειχών της Βαλέτας, δηλαδή στην Φλοριάνα, όπου καταλήγει το οδικό δίκτυο του νησιού, με τα λεωφορεία κίτρινης και πορτοκαλί απόχρωσης που χρονολογούνται στην δεκαετία του 1950.

## Αθλητισμός στην Φλοριάνα

Η Φλοριάνα διαθέτει δική της ποδοσφαιρική ομάδα, την Φλοριάνα ΦΚ.

## Σχετικό Λήμμα
* Πόλεις της Μάλτας

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα


Κατηγορία:Πόλεις της Μάλτας
Φλοριάνα ΦΚ

Η **Φλοριάνα ΦΚ** (μαλτέζικα: Floriana FC) είναι μια ποδοσφαιρική ομάδα από τη Φλοριάνα, Μάλτα. Η ομάδα ιδρύθηκε το 1894. Έχει αναδειχθεί 26 φορές πρωταθλήτρια Μάλτας, 21 φορές κυπελλούχος ενώ έχει κατακτήσει και 1 φορά το Σούπερ Καπ.

## Τίτλοι-διακρίσεις
* Πρέμιερ Λιγκ Μάλτι (επίπεδο 1):
** Πρωταθλήτρια (26): 1909-10, 1911-12, 1912-13, 1920-21, 1921-22, 1924-25, 1926-27, 1927-28, 1928-29, 1930-31, 1934-35, 1936-37, 1949-50, 1950-51, 1951-52, 1952-53, 1954-55, 1957-58, 1961-62, 1967-68, 1969-70, 1972-73, 1974-75,  1976-77, 1992-93, 2019-20

* Τάτσα Μαλτία (κύπελλο):
** Κυπελλούχος (19): 1937-38, 1944-45, 1946-47, 1948-49,  1949-50, 1952-53, 1953-54, 1956-57, 1957-58,  1959-60, 1965-66, 1966-67, 1971-72, 1993-94, 2010-11, 2017-18, 2021,22

* Σούπερ Καπ Μαλτία:
** Νικήτρια (1): 1992–93

## Ευρωπαϊκές συμμετοχές

### Πρωταθλητριών/Τσάμπιονς Λιγκ

### Διεθνών Εκθέσεων/Κύπελλο ΟΥΕΦΑ/Γιουρόπα Λιγκ

### Κύπελλο Κυπελλούχων

### Ιντερτότο

## Παραπομπές


## Εξωτερικοί σύνδεσμοι

*[Προφίλ στην ιστοσελίδα της [Μαλτέζικη Ποδοσφαιρική Ομοσπονδία|Μαλτέζικης Ποδοσφαιρικής Ομοσπονδίας] ]
*Προφίλ ομάδας στο soccerway.com
*Προφίλ ομάδας στο uefa.com
*

Κατηγορία:Ιδρύσεις ποδοσφαιρικών ομάδων το 1894

Κατηγορία:Φλοριάνα
Ντένβερ Νάγκετς

Οι **Ντένβερ Νάγκετς** (αγγλικά: *Denver Nuggets*) είναι επαγγελματική ομάδα καλαθοσφαίρισης με έδρα το Ντένβερ, του Κολοράντο, ΗΠΑ. Αγωνίζονται στο πρωτάθλημα του ΝΒΑ και είναι μέλη της Δυτικής Περιφέρειας στη Βορειοδυτική Κατηγορία.

Ιδρύθηκαν το 1967 στο Ντένβερ ως *Ντένβερ Ρόκετς* συμμετέχοντας στο πρωτάθλημα του ABA, και έγιναν μια από τις πιο επιτυχημένες ομάδες του πρωταθλήματος. Μετά την αλλαγή του ονόματός τους σε *Ντένβερ Νάγκετς* και τη συγχώνευση, το 1976 εντάχθηκαν στο NBA. Έδρα τους είναι το Ball Arena, χωρητικότητας 18.000 θεατών. Στις 12 Ιουνίου 2023, κατέκτησαν για πρώτη φορά στην ιστορία τους τον τίτλο του ΝΒΑ κάνοντας το 4-1 στη σειρά των τελικών κόντρα στους Μαϊάμι Χιτ.

## Ονομασίες
Ακολουθούν οι ονομασίες της ομάδας μέσα στο χρόνο:

* Ντένβερ Ρόκετς (ABA, 1967–1974)
* Ντένβερ Νάγκετς (ABA, 1974–1976)
* Ντένβερ Νάγκετς (NBA, 1976–σήμερα)

## Γήπεδα
thumb|238px|Το Pepsi Center
* Denver Auditorium Arena (1967–75)
* McNichols Sports Arena (1975–99)
* Ball Arena (1999–σήμερα)
** Παλαιά ονομασία *Pepsi Center* (1999–2021)

## Επιτυχίες
### Πρωταθλήματα ΝΒΑ
* **1 (2023)** 

### Τίτλοι Περιφέρειας
* **1 (2023)**

### Τίτλοι Κατηγορίας
* **12**
* **ABA: 2** (1970, 1975)
* **NBA: 10** (1977, 1978, 1985, 1988, 2006, 2009, 2010, 2019, 2020, 2023)

## Αποσυρθέντα νούμερα
* **7** (2,12, 33, 34, 40, 44, 55)

## Ρόστερ
.

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1967
Κατηγορία:Ιδρύσεις ομάδων καλαθοσφαίρισης το 1967
ΦΚ Μλάντα Μπόλεσλαβ

Η **ΦΚ Μλάντα Μπόλεσλαβ** (τσεχικά: *FK Mladá Boleslav*) είναι ποδοσφαιρική ομάδα της Τσεχίας με έδρα το Μλάντα Μπόλεσλαβ. Ιδρύθηκε το 1902. Τα χρώματα της είναι λευκό και γαλάζιο.

## Ιστορία
Η ομάδα συμμετείχε στην *Gambrinus liga* (ανώτερο ποδοσφαιρικό πρωτάθλημα της Τσεχίας) για πρώτη φορά το 2004. Η μεγαλύτερη επιτυχία του συλλόγου έγινε την περίοδο 2005-06, οπότε και  τερμάτισε στη δεύτερη θέση του πρωταθλήματος κερδίζοντας τη συμμετοχή της στα προκριματικά του Champions League 2006-07. Προκρίθηκε εις βάρος της Βαλερένγκα  (3–1 εντός και 2–2 εκτός) αλλά αποκλείστηκε από τη Γαλατασαράι (2–5 εκτός, 1–1 εντός) συνεχίζοντας στο Κύπελλο ΟΥΕΦΑ. Προκρίθηκε με συνολικό σκορ 4-3 εις βάρος της Ολιμπίκ Μαρσέιγ (0–1 εκτός, 4–2 εντός), αλλά αποκλείστηκε στους ομίλους με μόνο 3 βαθμούς σε τέσσερα παιχνίδια (Παναθηναϊκός 0–1, Χάποελ Τελ Αβίβ 1–1, Παρί Σεν Ζερμέν 0–0, Ραπίντ Βουκουρεστίου 1–1). Την περίοδο 2010-2012 κατέκτησε το Κύπελλο Τσεχίας για πρώτη φορά στην ιστορία της.

## Ονομασίες
* 1902–1910 SSK Mladá Boleslav (Studentský sportovní klub Mladá Boleslav)
* 1910–1919 Mladoboleslavský SK (Mladoboleslavský Sportovní klub)
* 1919–1948 Aston Villa Mladá Boleslav
* 1948–1949 Sokol Aston Villa Mladá Boleslav
* 1949–1950 ZSJ AZNP Mladá Boleslav (Základní sportovní jednota Automobilové závody národní podnik Mladá Boleslav)&nbsp;– συγχώνευση *Sokol Slavoj Mladá Boleslav* και *Sokol Meteor Čejetičky*
* 1950–1959 merged with *Sokol Mladoboleslavský*
* 1959–1965 TJ Spartak Mladá Boleslav AZNP (Tělovýchovná jednota Spartak Mladá Boleslav Automobilové závody národní podnik)
* 1965–1971 TJ Škoda Mladá Boleslav (Tělovýchovná jednota Škoda Mladá Boleslav)
* 1971–1990 TJ AŠ Mladá Boleslav (Tělovýchovná jednota Auto Škoda Mladá Boleslav)
* 1990–1992 FK Mladá Boleslav (Fotbalový klub Mladá Boleslav)
* 1992–1994 FK Slavia Mladá Boleslav (Fotbalový klub Slavia Mladá Boleslav)
* 1994–1995 FK Bohemians Mladá Boleslav (Fotbalový klub Bohemians Mladá Boleslav)
* 1995–τώρα FK Mladá Boleslav (Fotbalový klub Mladá Boleslav)

## Τίτλοι
* **2η Λίγκα Τσεχίας**
** Πρωταθλήτρια (1): 2003–04

* **Πρωτάθλημα Βοημίας**
** Πρωταθλήτρια (1): 1997–98

* **[[Κύπελλο ποδοσφαίρου Τσεχίας|Κύπελλο Τσεχίας]]**
** Κυπελλούχος (2): 2010–11, 2015–16

## Παραπομπές


## Εξωτερικοί σύνδεσμοι

* 

Κατηγορία:Αθλητικοί σύλλογοι Τσεχίας
Κατηγορία:Ιδρύσεις αθλητικών συλλόγων το 1902
Κατηγορία:Ποδοσφαιρικές ομάδες Τσεχίας
Κατηγορία:Ιδρύσεις ποδοσφαιρικών ομάδων το 1902
Γιοσιχίκο Νόντα

Ο **Γιοσιχίκο Νόντα** (), 20 Μαΐου 1957) είναι Ιάπωνας πολιτικός, ο οποίος υπηρέτησε ως πρωθυπουργός της Ιαπωνίας από τις 2 Σεπτεμβρίου 2011 έως τις 26 Δεκεμβρίου 2012. Από τον Σεπτέμβριο του 2024 μέχρι και τον Ιανουάριο του 2026 υπηρέτησε ως πρόεδρος του Συνταγματικού δημοκρατικού κόμματος (CDP). 
 
Ο Νόντα γεννήθηκε και μεγάλωσε στην επαρχία Σίμπα, ανατολικά του Τόκιο, προερχόμενος από μια οικογένεια μη πολιτικών προσώπων. Συγκεκριμένα, ο πατέρας του ήταν στρατιωτικός και οι παππούδες του αγρότες με πολύ περιορισμένα οικονομικά μέσα. Ο ίδιος σπούδασε στο Πανεπιστήμιο Ουασέντα και στη συνέχεια στο Ινστιτούτο Διοίκησης και Μάνατζμεντ Ματσουσίτα, ενώ καθ' όλη τη διάρκεια των σπουδών του εργαζόταν. Ασχολήθηκε με τα κοινά και ειδικότερα με την Τοπική Αυτοδιοίκηση και εξελέγη μέλος του δημοτικού συμβουλίου της επαρχίας Σίμπα σε ηλικία 28 ετών.

Εξελέγη βουλευτής το 1993 ως υποψήφιος του Νέου Κόμματος Ιαπωνίας, το οποίο αργότερα διαλύθηκε. Προσχώρησε στο Δημοκρατικό Κόμμα το 2000, αναλαμβάνοντας το υπουργείο Οικονομικών το 2010. Επανειλημμένως ζητούσε την εφαρμογή σκληρών μέτρων που θα οδηγούσαν στον περιορισμό του ιλιγγιώδους δημοσιονομικού χρέους της χώρας. 

Ο Νόντα ανήλθε στην ηγεσία της χώρας τον Σεπτέμβρη του 2011 λαμβάνοντας 308 ψήφους σε σύνολο 475 στη Βουλή των Αντιπροσώπων, την οποία έλεγχε το τότε κυβερνών Δημοκρατικό Κόμμα της Ιαπωνίας. Ήταν ο έκτος πρωθυπουργός της Ιαπωνίας μέσα σε πέντε χρόνια. Λίγες ημέρες μετά την εκλογή του, σύμφωνα με δημοσκόπηση της οικονομικής εφημερίδας Nikkei, η υποστήριξη προς την κυβέρνησή του άγγιζε το 67% των πολιτών. Ο προκάτοχός του, Ναότο Καν, παραιτήθηκε έπειτα από 15 μήνες στην πρωθυπουργία, στον απόηχο της πυρηνικής κρίσης της Φουκουσίμα. 

Ο Νόντα λατρεύει τις πολεμικές τέχνες και έχει μαύρη ζώνη στο τζούντο. Είναι παντρεμένος και πατέρας δύο παιδιών.

Το 2012 τον Νόντα διαδέχθηκε στην Πρωθυπουργία ο Σίνζο Άμπε. Το 2024 μετά από απουσία 12 ετών επέστρεψε ξανά στην κεντρική πολιτική σκηνή αναλαμβάνοντας τα καθήκοντα του προέδρου του Συνταγματικού δημοκρατικού κόμματος (CDP), του δεύτερου μεγαλύτερου κόμματος στην Ιαπωνία και διαδόχου του Δημοκρατικού κόμματος (DJP), στο οποίο εκλέχθηκε πρωθυπουργός το 2011.

Τον Ιανουάριο του 2026 παραιτήθηκε από την θέση αυτή έπειτα από τον σχηματισμό ενός νέου πολιτικού φορέα, την Κεντρώα Μεταρρυθμιστική Συμμαχία (CRA), με πρωτοβουλία του ίδιου του Νόντα.

## Παραπομπές


## Εξωτερικοί σύνδεσμοι
*  «Yoshihiko Noda Is Low-Key Politician With Hawkish Bent», άρθρο στον ιστότοπο της Wall Street Journal, 30 Αυγούστου 2011.

Κατηγορία:Ιάπωνες πολιτικοί
Κατηγορία:Πρωθυπουργοί της Ιαπωνίας
Καλαθοσφαίριση στους Θερινούς Ολυμπιακούς Αγώνες 2012

Τα **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 2012|30ής Ολυμπιάδας]]** διοργανώθηκαν μεταξύ 28 Ιουλίου και 12 Αυγούστου 2012 στο Λονδίνο, με τη συμμετοχή 12 εθνικών ομάδων ανδρών και 12 γυναικών από όλες τις ηπειρωτικές ζώνες της FIBA. Ήταν η 18η φορά που το άθλημα συμπεριελήφθη στο επίσημο ολυμπιακό πρόγραμμα.

Οι αγώνες φιλοξενήθηκαν στα κλειστά γήπεδα *Basketball Arena* (ολυμπιακές εγκαταστάσεις Στράτφορντ) και *North Greenwich Arena* (Γκρίνουϊτς), χωρητικότητας δώδεκα και είκοσι χιλιάδων θεατών αντίστοιχα.

Οι Ηνωμένες Πολιτείες Αμερικής πέτυχαν το πέμπτο «νταμπλ» της ιστορίας τους, τερματίζοντας αήττητες και στα δύο τουρνουά. Από ένα αργυρό κατέκτησαν οι Γαλλία-Ισπανία κι από ένα χάλκινο οι Αυστραλία-Ρωσία.

## Πίνακας μεταλλίων

## Κατάταξη

## Εξωτερικοί σύνδεσμοι
* Road to London - επίσημος ιστοχώρος της FIBA


Κατηγορία:Θερινοί Ολυμπιακοί Αγώνες 2012
2012
Ολυμπιακοι
Φίλιππος Τσίτος

Ο **Φίλιππος Τσίτος**, γεννημένος στην Κυψέλη το 1966, είναι Έλληνας σκηνοθέτης και σεναριογράφος.

## Βιογραφικά στοιχεία
Μεγάλωσε και έζησε στα Εξάρχεια και στο Χαλάνδρι. Σπούδασε στο Οικονομικό Πανεπιστήμιο Αθηνών και εργάστηκε ως φωτογράφος, βοηθός σκηνοθέτη και μοντέρ σε μουσικά ντοκιμανταίρ. Υπήρξε επίσης και παραγωγός μιας ραδιοφωνικής εκπομπής. Μετακόμισε στο Βερολίνο της Γερμανίας το 1991 όπου και σπούδασε σκηνοθεσία στη Γερμανική Ακαδημία Κινηματογράφου και Τηλεόρασης.

Η μικρού μήκους του *«Parlez-moi d'amour»* βραβεύτηκε με Κρατικό Γερμανικό Βραβείο το 1995, ενώ συχνά συμμετείχε στο Φεστιβάλ Ταινιών Μικρού Μήκους της Δράμας. Η πρώτη του ταινία μεγάλου μήκους *«My Sweet Home»* (*«Σπίτι μου, σπιτάκι μου»*), με θέμα το σπίτι ως ευρύτερη έννοια, προβλήθηκε στο 51ο Διεθνές Φεστιβάλ Κινηματογράφου του Βερολίνου. 

Η ταινία του *«Ακαδημία Πλάτωνος»*, με θέμα την ξενοφοβία, συμμετείχε στο διαγωνιστικό τμήμα του Διεθνούς Φεστιβάλ Κινηματογράφου του Λοκάρνο το 2009, όπου ο πρωταγωνιστής της, Αντώνης Καφετζόπουλος, τιμήθηκε με την Ασημένια Λεοπάρδαλη Καλύτερης Ανδρικής Ερμηνείας. Ο ίδιος ο σκηνοθέτης έλαβε το Βραβείο Οικουμενικότητας και το Βραβείο της Επιτροπής των Νέων. Η ίδια ταινία ήταν ανάμεσα στις τρεις φιναλίστ για το Βραβείο Lux του Ευρωπαϊκού Κοινοβουλίου το 2010.

Δύο χρόνια μετά, η ταινία του *«[[Άδικος κόσμος|Άδικος Κόσμος]]»*, η οποία πραγματεύεται τη δικαιοσύνη ανάμεσα στους ανθρώπους, και πάλι με τον Καφετζόπουλο, τιμήθηκε το 2011 με το Ασημένιο Όστρακο Καλύτερης Σκηνοθεσίας και Καλύτερης Ανδρικής Ερμηνείας στο Διεθνές Φεστιβάλ Κινηματογράφου του Σαν Σεμπαστιάν.

## Παραπομπές


## Εξωτερικοί σύνδεσμοι
*  «Φίλιππος Τσίτος: Η σοφία της απλότητας», συνέντευξη στον ιστότοπο Fix.gr
*  «Ο Αδικος Κόσμος τώρα δικαιώνεται», άρθρο στον ιστότοπο της εφημερίδας «Ελευθεροτυπία», 26 Σεπτεμβρίου 2011.
*  Filippos Tsitos, ιστοσελίδα στην Internet Movie Database.
*  «LUX Prize 2010 - Filippos Tsitos, director», συνέντευξη του δημιουργού στη Βενετία για την υποψηφιότητα της ταινίας «Ακαδημία Πλάτωνος» για το Βραβείο Lux. (Video)
*  Filippos Tsitos’ “Plato’s Academy”, αφιέρωμα στον ιστότοπο του Ινστιτούτου Γκαίτε.

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κβαντική διεμπλοκή

Η **κβαντική διεμπλοκή** (αποκαλούμενη και **κβαντικός εναγκαλισμός**) είναι το φαινόμενο κατά το οποίο δύο σωματίδια ή ομάδες σωματιδίων που δημιουργούνται μαζί ή αλληλεπιδρούν συνενώνοντας τις κυματοσυναρτήσεις τους, μένουν σε κατάσταση διεμπλοκής μεταξύ τους, ασχέτως του χώρου που μεσολαβεί πλέον από το ένα στο άλλο. Αν σταλεί το ένα από τα δύο στο άλλο άκρο του σύμπαντος και συμβεί κάτι σε οποιοδήποτε από τα δύο, το άλλο αντιδρά ακαριαία. Έτσι, φαίνεται είτε πως η πληροφορία μπορεί να ταξιδέψει με άπειρη ταχύτητα, είτε πως στην πραγματικότητα τα δύο αντικείμενα βρίσκονται ακόμα σε σύνδεση μεταξύ τους, σε κατάσταση διεμπλοκής.

Η κβαντική διεμπλοκή είναι υπαρκτό φαινόμενο και παρατηρείται σε πειράματα, όχι μόνο στο μικρόκοσμο, αλλά και σε μεγαλύτερες κλίμακες.

Δυο σωματίδια τα οποία βρίσκονται σε κβαντικό εναγκαλισμό θα μπορούσαμε να τα περιγράψουμε ως ενιαίο σύστημα του οποίου οι ιδιότητες είναι ορισμένες και απόλυτα συνδεδεμένες. Αν για παράδειγμα θεωρούσαμε πως 2 τέτοια σωματίδια έχουν αντίθετο spin, η μέτρηση του spin του ενός σημαίνει πως γνωρίζουμε το spin του άλλου.

## Συνέπειες
Η προέκταση της κβαντικής διεμπλοκής, με την προϋπόθεση πως συνέβη η μεγάλη έκρηξη, είναι πως τα πάντα, αφού δημιουργήθηκαν μαζί, είναι ακόμα συνδεδεμένα μεταξύ τους, «ακουμπούν» υπό μία έννοια ακόμα το ένα το άλλο. Έτσι, ο χώρος εμφανίζεται σαν ένα κατασκεύασμα που δίνει την ψευδαίσθηση πως υπάρχουν χωριστά αντικείμενα. Υπό την έννοια αυτή, η κβαντική διεμπλοκή κάνει να καταρρέει η εμπειρία του ανθρώπου για τον χώρο!

## Ιστορία
Το 1935 ο Άλμπερτ Αινστάιν και οι συνεργάτες του Μπόρις Ποντόλσκι (Boris Podolski) και Νέιθαν Ρόζεν (Nathan Rosen) (EPR) έγραψαν ένα άρθρο για τις "διαπλεγμένες ή εναγκαλισμένες καταστάσεις", συστήματα δηλαδή τα οποία σύμφωνα με την κβαντομηχανική πρέπει να τα μεταχειριζόμαστε ως ενιαίο σύνολο, όσο μακριά και αν βρίσκονται τα τμήματα που τα αποτελούν. Το συμπέρασμα αυτό τους οδήγησε τότε στην παραδοχή ότι η κβαντομηχανική δεν μπορούσε να αποτελεί μια πλήρη θεωρία. Συμπέραναν ότι χρειάζονται και άλλες πρόσθετες φυσικές ποσότητες (οι λεγόμενες κρυμμένες μεταβλητές) για να περιγραφεί η φυσική πραγματικότητα. Από τότε, η θεωρητική και πειραματική δουλειά που έγινε στο μεταξύ, έχει αποκλείσει τις πιο απλές εκδοχές των κρυμμένων μεταβλητών και μας υποδεικνύει ότι ο κβαντομηχανικός εναγκαλισμός είναι πραγματικό χαρακτηριστικό του κόσμου.

Ο κβαντικός εναγκαλισμός (διεμπλοκή) αναφέρει ότι σε ένα σύστημα το οποίο αποτελείται από ένα ή περισσότερα υποσυστήματα, δεν μπορούμε να αποδώσουμε μια συγκεκριμένη κβαντική κατάσταση στο κάθε υποσύστημα τη στιγμή που τα αντίστοιχα σωμάτια δεν έχουν δικές τους ιδιότητες. Αν επιχειρήσουμε να κάνουμε μέτρηση του ενός, επιφέρεται αυτομάτως η αλλαγή των ιδιοτήτων του άλλου, όσο μακριά και αν είναι το ένα από το άλλο.

Κατηγορία:Κβαντική μηχανική
Κατηγορία:Ανεπίλυτα προβλήματα στη Φυσική
Μήτρος Σαρκουδίνος

Ο **Μήτρος Σαρκουδίνος** ήταν αγωνιστής του 1821, σ΄ αυτόν οφείλεται η κατάληψη της Ακρόπολης στη δεύτερη πολιορκία της.

Ο Μήτρος Σαρκουδίνος έδρασε κυρίως στις επιχειρήσεις της Ανατολικής Στερεάς. Κατά τη δεύτερη πολιορκία της Ακρόπολης που ξεκίνησε στις 4 Νοεμβρίου του 1821 και παρατεινόμενη αυτή πέρα του οκταμήνου, κατάφερε τελικά στις 10 Ιουνίου του 1822 με απαράμιλλο θάρρος ν΄ ανέβει το τείχος και πηδώντας κρυφά εντός του χώρου, χωρίς να γίνει αντιληπτός, ν΄ ανοίξει την Πύλη των Μεσογείων στους Έλληνες πολιορκητές. Η ενέργειά του αυτή συνέβαλε αποφασιστικά στη κατάληψη της πόλης.

Η δράση του συνεχίστηκε λαμβάνοντας μέρος σε πολλές μάχες μέχρι το 1826 όπου και φέρεται να φονεύθηκε σε κάποια εξ αυτών.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.16ος, σελ.876.
* "Εγκυκλοπαίδεια Πάπυρος Lrousse Britannica" τομ.53ος, σελ.198.

Κατηγορία:Αγωνιστές του 1821
1304 Αρόζα

Η **Αρόζα (Arosa)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,149. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την ομώνυμη κωμόπολη της ανατολικής Ελβετίας.

## Φυσικά χαρακτηριστικά
Η μέση διάμετρος της Αρόζα εκτιμάται σε 42,94 ± 1,9 χιλιόμετρα. Ο φασματικός τύπος της είναι **X**, ενώ το γεωμετρικό άλβεδό της είναι 0,348. Η Αρόζα περιστρέφεται γύρω από τον εαυτό της μία φορά κάθε 7 ώρες και 45 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αροζα
Αλεξάνδρεια Ασσυρίας

Η **Αλεξάνδρεια** ήταν αρχαία ελληνική πόλη στην Ασσυρία. Οι πληροφορίες για την Αλεξάνδρεια αυτή είναι πενιχρές (όπως και για μερικές άλλες) και βασίζονται είτε σε αρχαίες συνοπτικές πηγές, είτε μαρτυρίες εντοπίων.

Η εν λόγω πόλη ιδρύθηκε από τον Μεγάλο Αλέξανδρο το 331 π.Χ. -κατά τον Ρωμαίο ιστορικό Πλίνιο (VI 16.41)- μετά τη νικηφόρα έκβαση της μάχης των Γαυγαμήλων. Ο Έλληνας στρατηλάτης ονόμασε το πλησιέστερο προς την πόλη Άρβηλα (σημ. Ερμπίλ του Ιράκ) όρος *Νικατόριον*, σε ανάμνηση της νίκης του (Στράβων, ΧΧΙ) και στην συνέχεια καταδίωξε τον Δαρείο, καταλαμβάνοντας την πόλη Άρβηλα. Από μαρτυρίες δύο βυζαντινών χρονογράφων του Θεοφάνους και του Θεοφυλάκτου αντλεί κανείς περισσότερες πληροφορίες για την ασσυριακή Αλεξάνδρεια. Ο μεν πρώτος αναφέρεται σε περιοχή ονόματι *Αλεξανδρίνη*. Ο Θεοφάνης όμως είναι πιο λεπτομερής: Σε αναφορές που έκανε για τους πολέμους του αυτοκράτορος Μαυρικίου κατά των Σασσανιδών Περσών, στην περιοχή της βορείου Μεσοποταμίας, έγραφε για το χωριό *Αλεξανδριάνοι*. Ο ερευνητής Ρόλισον, βασιζόμενος στις παραδόσεις των ιθαγενών, περιγράφει ότι ο λόφος των Αρβήλων είχε αναχωσθεί από τον Μακεδόνα στρατηλάτη. Πολύ πιθανόν να μετονόμασε τα ίδια τα Άρβηλα σε Αλεξάνδρεια, μεταφέροντας εκεί Μακεδόνες αποίκους. 

Αν δεν πρόκειται για τη σημερινή Ερμπίλ του Ιράκ, τουλάχιστον η αρχαία πόλη θα βρισκόταν εντός του κράτους. 

## Πηγές
* Γιόχαν Γκούσταφ Ντρόιζεν, *Ιστορία των Επιγόνων του Μεγάλου Αλεξάνδρου*, εκδ. Ελεύθερη σκέψις.

## Παραπομπές


Κατηγορία:Εκστρατεία του Μεγάλου Αλεξάνδρου
Κατηγορία:Αρχαίες πόλεις της Μεσοποταμίας
Κατηγορία:Ελληνιστικές πόλεις
Κατηγορία:Πόλεις που ίδρυσε ο Μέγας Αλέξανδρος
Διόδωρος Ζωνάς

Ο **Διόδωρος Ζωνάς** (ή **Διόδωρος ο Σάρδιος** ή **Ζωνάς ο Σαρδιανός** όπως εμφανίζεται στην Παλατινή Ανθολογία) υπήρξε επιφανής ρήτορας από τις Σάρδεις την εποχή των Μιθριδατικών πολέμων (84-64). 
## Βιογραφία
Κατηγορήθηκε ότι παρακίνησε τις πόλεις της Ασίας ν' αποστατήσουν από την εξουσία του Μιθριδάτη ΣΤ' αλλά κατόρθωσε ν' ανασκευάσει την κατηγορία. Στην Παλατινή Ανθολογία σώζονται επιγράμματά του και υπό τα ονόματα Διόδωρος ο Σάρδιος και Ζωνάς ο Σαρδιανός. Υπάρχει στην Παλατινή Ανθολογία και άλλος Διόδωρος Ζωνάς, συγγενής του, τον οποίον ο Στράβων αναφέρει ως *νεώτερον*. Και για να ολοκληρωθεί η σύγχυση εμφανίζονται στην ΠΑ κι ένας Διόδωρος ο Γραμματικός, ο Διόδωρος ο Ταρσεύς καθώς και Ζωνάς και Διόδωρος χωρίς ειδικότερο προσδιορισμό. 

## Πηγές

*Σίμος Μενάρδος, Στέφανος, εκδ. Ι.Ν.Σιδέρης, Αθήνα, 1924, σελ. 134.
*Pierre Waltz, Anthologie Grecque, ed. Les Belles Lettres, Paris, 1960, vol.ΙΙ, p. 142.
*εγκυκλοπαίδεια Πάπυρος-Λαρούς-Μπριτάννικα, λήμμα Διόδωρος αρ. 6,7,8.  

Κατηγορία:Παλατινή Ανθολογία
Κατηγορία:Ανθολογία του Πλανούδη
AC

Η συντομογραφία λατινικών χαρακτήρων **AC** ή **Ac** ή **ac** (στην αγγλική γλώσσα προφέρεται Έι-Σι) μπορεί να αναφέρεται:

## Επιστήμη & τεχνολογία
* Στον κλιματισμό (**A**ir **C**onditioning) ως διαδικασία, δηλαδή τη ρύθμιση της θερμοκρασίας, της υγρασίας, της κίνησης και της καθαρότητας του αέρα ενός χώρου
* Στο κλιματιστικό (**A**ir **C**onditioner) ως συσκευή που επιτελεί τη ρύθμιση της θερμοκρασίας, της υγρασίας, της κίνησης και της καθαρότητας του αέρα ενός χώρου
* Στο εναλλασσόμενο ρεύμα (**A**lternating **C**urrent)
* Στο Ακτίνιο (Αc), μέταλλο με ατομικό αριθμό 89 και ατομικό βάρος (227)
* Στον αριθμό AC<sub>16</sub> του δεκαεξαδικού συστήματος αρίθμησης που στο δεκαδικό σύστημα ισοδυναμεί με τον αριθμό 172

## Άλλες χρήσεις
* Στον .ac top-level domain κωδικό για τη Νήσο Αναλήψεως στο διαδίκτυο
* Στους Aphrodite's Child (συντομογραφία AC) ελληνικό συγκρότημα προοδευτικής ροκ μουσικής
* Στην πόλη Ατλάντικ Σίτι (Atlantic City) του Νιου Τζέρσεϊ (συχνά αναφέρεται ως AC ή ACNJ)
Πανελλήνιο πρωτάθλημα καλαθοσφαίρισης γυναικών 1968-1969

Το **[[Πρωτάθλημα Ελλάδας καλαθοσφαίρισης γυναικών|πανελλήνιο πρωτάθλημα καλαθοσφαίρισης γυναικών]] 1969** έγινε από 18 Ιουλίου έως 20 Ιουλίου στο γήπεδο της ΧΑΝΘ. Συμμετείχαν τέσσερις ομάδες, από το πρωτάθλημα Κέντρου ο πρωταθλητής Πειραϊκός Σύνδεσμος και το Αμερικανικό Κολλέγιο Θηλέων Αθηνών, και από το πρωτάθλημα Θεσσαλονίκης ο Ηρακλής και ο Π.Α.Ο.Κ. Πρωταθλητής αναδείχθηκε ο Πειραϊκός.

## Βαθμολογία

## Αποτελέσματα

## Παραπομπές


## Εξωτερικοί σύνδεσμοι
*Αρχείο Αθλητικής Ηχούς

1968 1969
Πρωταθλημα Ελλαδος Γυναικών 1968 1969
Πρωταθλημα Ελλαδος Γυναικών 1968 1969
Μακεδονίτισσα Λευκωσίας

Η **Μακεδονίτισσα** είναι περιοχή του Δήμου Έγκωμης στην πόλη της Λευκωσίας. Συνορεύει με τις συνοικίες του Αρχαγγέλου, την Κάτω Λακατάμια, τον Στρόβολο, και τον Άγιο Δομέτιο. Στην συνοικία βρίσκονται το Μακάρειο Στάδιο, η Κρατική Έκθεση, το Εθνικό Στάδιο Αντισφαίρισης, το Πολυπροπονητήριο "Ευάγγελος Φλωράκης, το Κλειστό γυμναστήριο "Λευκόθεο" και το Κλειστό γυμναστήριο "Ελευθερία" .

Το όνομα προέρχεται από την Ιερά Μονή Παναγίας Μακεδονίτισσας .

## Ο τύμβος
Στην Μακεοδονίτισσα βρίσκεται ο "τύμβος" στρατιωτικό νεκροταφείο Ελλαδιτών και Ελληνοκυπρίων πεσόντων της Κύπρου στους αγώνες κατά των Τούρκων του 1964 και 1974. Στον χώρο μάλιστα όπου έγινε το κοιμητήριο στις 22 Ιουλίου 1974 καταρρίφθηκε από φίλια πυρά το αεροπλάνο τύπου "Noratlas" που μετέφερε την 1η Μοίρα Καταδρομών των Ελληνικών Ενόπλων Δυνάμεων που έρχονταν στη Κύπρο για την υπεράσπιση της νήσου.

Τα συντρίμμια του αεροσκάφους ήταν θαμμένα κάτω από τον τύμβο (πλέον έχουν γίνει ανασκαφές), μάλιστα όλοι οι επιβαίνοντας εκτός από έναν (μοναδικός επιζήσας ήταν ο καταδρομέας Θανάσης Ζαφειρίου που πήδηξε στο κενό από το φλεγόμενο αεροσκάφος) πέθαναν χωρίς ποτέ να αναγνωριστούν όλοι. Το αεροσκάφος μετέφερε τμήμα καταδρομέων από τα Χανιά.

## Ιερά Μονή Παναγίας Μακεδονίτισσας
Η μονή της Παναγίας Μακεδονίτισσας άγνωστο πότε ιδρύθηκε αναφέρεται πρώτη φορά τον 16ο αιώνα και διατηρήθηκε έως τα τέλη του 19ου αιώνα. Το όνομα της , Μακεδονίτισσα, προέρχεται από το φυτό μαϊντανό που στην Κύπρο λεγόταν "μακεδονήσιον". Σήμερα στον χώρο διατηρήται ο ναός της Παναγίας της Μακεδονίτισσας..

## Παραπομπές


Κατηγορία:Έγκωμη Λευκωσίας